કેશવના પપ્પાએ એક દિવસ કેશવને કહ્યું, તારી યુપીએસસીની તૈયારી કેવી ચાલે છે. કેશવે કહ્યું, ચાલે છે ! કેશવના પપ્પા ગુસ્સામાં આવી ગયા અને કહ્યું, મેં તને એમ પૂછ્યું કે તૈયારી કેવી ચાલે છે ? કેશવે એજ જવાબ આપતાં કહ્યું, બસ ચાલે છે ! કેશવના પપ્પાએ કેશવને લાફો માર્યો. કેશવ સુનમુન હતો. સાંજે કેશવ નેત્રીના ઘરે ગયો, નેત્રીને ખબર હતી કે કેશવ ડિપ્રેશ છે. નેત્રી બોલી, કેશવ, ચાલને આપણે કાલે મુવી જોવા જઈએ ? કેશવે કહ્યું, મારા પપ્પા નહીં માને ! નેત્રી વિચારવા લાગી અને બોલી, મારી પાસે એક આઈડિયા છે. કેશવે પૂછ્યું, શું આઈડિયા છે ? નેત્રીએ કહ્યું, તું ઘરેથી એમ કહીને આવજે કે મિત્રના ઘરે વાંચવા જઉં છું. કેશવે કહ્યું, તો હું બેગ લઈને થિયેટરમાં આવું ? નેત્રીએ કહ્યું, બેગ મારા ઘરે મૂકી દેજે. કેશવે કહ્યું, ઓકે સારું, તો આવતીકાલે કેટલા વાગ્યે મળીએ ? નેત્રીએ કહ્યું, આપણે સવારના શોમાં જ જઈએ ને ? કેશવે કહ્યું, એ તને ખબર. નેત્રીએ કહ્યું, વેઇટ ચેક કરી લઉં. નેત્રી ફોનમાં શો ચેક કરે છે અને બોલે છે, સવારે દસ વાગ્યાનો શો છે તો તું મારા ઘરે સાડા નવ વાગ્યે આવી જજે ને ! કેશવે કહ્યું, ઓકે. નેત્રીના મમ્મી-પપ્પા બ્રોડ માઇન્ડના હતા અને પોતાની દીકરીને બરાબર સમજતાં પણ હતા. કેશવ સાંજે ઘરે પહોંચ્યો અને રાત્રે વાંચવાના બહાને બુકમાં ફોન રાખીને નેત્રી સાથે ચેટિંગ કરતો હતો. કેશવ અને નેત્રી ક્લોઝ ફ્રેન્ડ હતાં અને કેશવ પોતાના મમ્મી-પપ્પાથી જે વાત ન કહી શકતો એ નેત્રીને કહી શકતો.